Nikolai Karklin

80px Hõbe  1938  poolraskekaal
Nikolai Karklin (lätipäraselt Nikolajs Kārkliņš; 17. detsember 1911 Nõmmküla vald, Ambla kihelkond, Järvamaa – 21. august 1999 Montréal) oli läti päritolu eesti maadleja, kes võitis Euroopa meistrivõistlustel (1938) hõbemedali Kreeka-Rooma maadluse poolraskekaalus. 

Tema isa oli lätlane. Ta lõpetas 1928. aastal Tamsalu algkooli. Maadlema hakkas ta süsteemselt ajateenistuses Jõhvis 4. Üksikus Jalaväepataljonis, pärast teenistuse lõppu läks 1933 Tallinna, et korralikult treenida.

Karklin pääses 1941. aastal Nõukogude Liitu viimisest, kuna koos teiste sundmobiliseeritutega oli ta laeval Eestirand, mis Prangli saare juures Saksa lennuki pommitabamusest sõitis karile. Tallinnas elamise ajal töötas ta ETK-s ja hiljem politseis.

1943. aasta lõpul põgenes Karklin Soome, algul kaasa minema pidanud abikaasa Maria jäigi okupeeritud Eestisse. Soomest sõitis Karklin Rootsi ja 1949. aastal Inglismaa kaudu Kanadasse, kus elas peamiselt Montréalis. Töötas kaubamajas, elektrijaama ehitusel jms kuni pensionile minekuni 1977. aastal. 1978–1995 oli ta Montreali Jaani Jaani koguduse kiriku majavanem.

Ta suri 21. augustil 1999 pärast rasket haigust Montréalis. Tema mälestusteenistus peeti 12. septembril Montréali eesti Jaani kirikus ja tema tuhk maeti 12. mail 2000 Tallinna Metsakalmistule.

Sportlasena
Ta kuulus klubisse Tallinna Sport.

Karklin oli kahe kaalukategooria piiri peal: päris raskekaallast (95 kg) välja ei andnud, aga poolraskekaalus (kuni 87 kg) võistlemiseks pidi liiga palju alla võtma, mis jõudu nõrgendab.Lembit Koik. "100 aastat Eesti raskejõustikku (1888–1988)". Tallinn, Eesti Entsüklopeediakirjastus 1996, lk 152 Kui kaal ja maadlusviis on nimetamata, võistles ta Kreeka-Rooma maadluse raskekaalus.

1934
Karklin jäi viimaseks, kes on võitnud Kristjan Palusalu"100 aastat Eesti raskejõustikku", lk 179. Võiduga tuli ta Eesti meistriks Kreeka-Rooma maadluse raskekaalus. Rohkem ta Eesti meistriks ei tulnud."100 aastat Eesti raskejõustikku", lk 325.

Karklin arvati Eesti koondisse poolraskekaalus. II Turaani turniiri Helsingis 18. ja 19. märtsil võitis Soome (21 punkti) Eesti (12 punkti) ja Ungari (9 punkti) ees. Soome võitis kõigis kaalukategooriates."100 aastat Eesti raskejõustikku", lk 135-136
1935
Karklin sai Eesti meistrivõistlustelt medali, võites ka Johannes Kotkast."100 aastat Eesti raskejõustikku", lk 250
1936
Pärast Berliini olümpiamänge toimunud Tallinna Spordi rahvusvahelisel turniiril võitis Karklin kolmekordset Euroopa meistrit Kurt Hornfischeri. Ka Palusalu võitis pikapeale Hornfischeri ära, võitis ka Karklini ja turniiri."100 aastat Eesti raskejõustikku", lk 184-185
1938
8. jaanuaril peetud Eesti 1937. aasta meistrivõistlustel vabamaadluses kaotas Karklin Johannes Kotkale ning tuli tema järel Palusalu puudumisel hõbedale. Märtsis Kreeka-Rooma maadluses oli Palusalu kohal ning tuli ise viimast korda meistriks Kotka ja Karklini ees.
Euroopa meistrivõistlused
24.–27. aprillil peeti Tallinnas Estonia kontserdisaalis Euroopa meistrivõistlused Kreeka-Rooma maadluses."100 aastat Eesti raskejõustikku", lk 153

Poolraskekaalu Eesti esinumber Ago Neo polnud vormis, äsja B-maavõistlusel Soomega oli kaotanud ka Juhan Kalde (Karklinit ei pandud koondisse)!200 aastat Eesti raskejõustikku", lk. 152–153. Karklin sai varakult valmistuda ja kilod õnnelikult maha võtta. Kommentaatorite sõnul olnud Karklini võtete arsenal kesine, see-eest jõudu nagu karul."100 aastat Eesti raskejõustikku", lk 156-157

Poolraskekaalus oli 7 võistlejat. I ringis loositi Karklin vabaks, Umberto Silvestri (Itaalia) võitis Werner Seelenbinderi (Saksamaa).

II ring. Karklin seljatas Silvestri ajaga 18.44, Seelenbinder seljatas Tomasz Gwóźdźi (Poola).

III ring. Karklin võitis Arnolds Kalniņš (Läti) 3:0, Axel Cadier (Rootsi) seljatas Silvestri ajaga 12.47, Seelenbinder seljatas Elmer Härmä (Soome).

IV ringi jõudis kolm meest. Cadier oli vaba, Karklin võitis Seelenbinder 3:0.

V ring. Karklin kaotas Cadierile 1:2. I Cadier, II Karklin, III Seelenbinder.

Johannes Kotkas tuli Euroopa meistriks, Voldemar Roolaan kolmandaks. Riikide arvestuses kogus Rootsi 15, Soome 10, Saksamaa 7, Eesti 6, Läti 2, Türgi ja Norra 1 punkti."100 aastat Eesti raskejõustikku", lk 159

Novembris kohtumisel Läti klubiga LAS võitis Karklin raskekaalus Edvīns Bietagsi 2:1."100 aastat Eesti raskejõustikku", lk 161

Eesti meistrivõistlustel vabamaadluses 10. ja 11. detsembril osales raskekaalus kaks maadlejat. Kotkas võitis Karklinit 3:0.
1939
5. ja 6. märtsil tuli Eesti meistriks Kreeka-Rooma maadluses Tallinnas Kotkas Karklini ja A. Klaaseni ees."100 aastat Eesti raskejõustikku", lk 163

Maavõistlusel Soomega 25. ja 26. märtsil Tallinnas alistas Karklin B-meeskondade kohtumises Pekka Mellavuo 3:0. Eesti A-koondis kaotas 3:4 (Johannes Kotkas võitis Hjalmar Nyströmi), B-koondis võitis 4:3 (eestlastest võitsid veel Evald Sikk, Voldemar Mägi ja Edgar Rohtmets)."100 aastat Eesti raskejõustikku", lk 164
1940
Pärast Eesti annekteerimist kutsuti Karklin Nõukogude Liidu II absoluutsele tšempionaadile koos Kotka ja Neoga. Karklin sai 14 võistleja seas 6. koha, kaotades Kotkale 48 sekundiga, pronksi saanud Konstantin Koberidzele punktidega ja ka hõbeda saanud Aron Gonzale. Kotkas võitis, Neo oli 9."100 aastat Eesti raskejõustikku", lk 186–188, 190

Viited

 Kirjandus 
Ants Kajandi. "Nikolai Karklin IN MEMORIAM". Vaba Eestlane nr 77, 21. oktoober 1999. Lk 11

Välislingid

Haud Tallinna Metsakalmistul

Kategooria:Eesti maadlejad
Kategooria:4. Üksiku Jalaväepataljoni koosseis
Kategooria:Eesti politseinikud
Kategooria:Eesti lätlased
Kategooria:Eestlased Kanadas
Kategooria:Metsakalmistule maetud
Kategooria:Sündinud 1911
Kategooria:Surnud 1999